გრეისი აბრამსი

**გრეისი მედიგან აბრამსი** (; დ. 7 სექტემბერი, 1999, ლოს-ანჯელესი, კალიფორნია, აშშ) — ამერიკელი მომღერალი და სიმღერების ავტორი. მისი სადებიუტო EP, „Minor“, გამოვიდა 2020 წლის ივლისში. მუსიკოსის მეორე EP, „This Is What It Feels Like“, გამოვიდა 2021 წლის ნოემბერში. მას წინ უძღოდა სინგლები „Feels Like" და „Rockland".

## ადრეული ცხოვრება 
გრეისი აბრამსი დაიბადა და გაიზარდა ლოს-ანჯელესში, კალიფორნია. არის კინორეჟისორის ჯეი ჯეი აბრამსისა და კინოსა და ტელევიზიის პროდიუსერის ქეითი მაკგრატის ქალიშვილი. ჰყავს ორი ძმა, უფროსი ჰენრი და უმცროსი ავგუსტი.

აბრამსი მუსიკით პატარაობაში დაინტერესდა. მუსიკოსი სწავლობდა The Archer School for Girls-ში.

2018 წელს, საშუალო სკოლის დამთავრების შემდეგ, აბრამსმა დაიწყო საერთაშორისო ურთიერთობების სწავლა ბარნარდის კოლეჯში, მაგრამ პირველი კურსის შემდეგ მიატოვა კოლეჯი.

## კარიერა 
2019 წლის ოქტომბერში აბრამსმა გამოუშვა თავისი სადებიუტო სინგლი, „Mean It", ლეიბლ Interscope Records-ის ლიცენზიის ქვეშ.

2020 წლის 14 ივლისს გამოუშვა თავისი სადებიუტო EP, „Minor“. ალბომს წინ უძღოდა ორი სინგლი „I miss you, I'm sorry" და „21". ალბომზე მუშაობის დროს მან ითანამშრომლა პროდიუსერებთან ჯოელ ლიტლთან და ბლეიკ სლატკინთან.

2021 წლის 24 მარტს გამოუშვა ახალი სინგლი ბენი ბლანკოსთან ერთად, სახელწოდებით „Unlearn". 2021 წლის 7 მაისს კი სინგლი „Mess It Up" მუსიკალურ ვიდეოსთან ერთად.

2021 წლის ოქტომბერში გამოუშვა სინგლი „Feels Like" მუსიკალურ ვიდეოსთან ერთად. აბრამსმა მალევე გამოუშვა ახალი კომპოზიცია „Rockland", რომელიც შეიქმნა აარონ დესნერთან ერთად. მომდევნო თვეში აბრამსმა განაცხადა მეორე EP-ის, „This Is What It Feels Like“, გამოშვების შესახებ. ის გამოვიდა 2021 წლის 12 ნოემბერს. ალბომს წინ უძღოდა სიგნლები „Feels Like" და „Rockland".

ალბომის გამოშვებიდან მალევე დაიწყო ტურნე „This Is What It Feels Like“. ტურნე დაიწყო 2022 წლის 2 თებერვალს, სოლტ-ლეიკ-სიტი და დასრულდა 2022 წლის 31 მაისს, სტოკჰოლმში. გარდა ამ ტურნისა, აბრამსმა იმღერა ოლივია როდრიგოს ტურზე Sour Tour.

ორი ახალი სინგლი „Block Me Out" და „Difficult" გამოუშვა იმავე წლის აპრილში და ოქტომბერში, შესაბამისად, ეს უკანასკნელი იყო მისი სადებიუტო ალბომის წამყვანი სინგლი.

2023 წლის 9 იანვარს აბრამსმა გამოაცხადა თავისი სადებიუტო ალბომის, „Good Riddance“, გამოსვლის შესახებ. ის გამოვა 2023 წლის 24 თებერვალს. მეორე სინგლი სახელწოდებით „Where we go now?" გამოვიდა 13 იანვარს, ხოლო მესამე სინგლი სახელწოდებით „Amelie" 10 თებერვალს.

აბრამსი იმღერებს ტეილორ სვიფტის მომავალ ტურნეზე.

## გავლენა 
აბრამსის თქმით მის მუსიკალურ კარიერასა და სტილზე დიდი გავლენა იქონიეს მუსიკოსებმა: ჯონი მიჩელი, Simon & Garfunkel, ელვის კოსტელო, ბონ ივერი, ელიოტ სმიტი, კეიტ ბუში, The 1975, ჯეიმზ ბლეიკი, ტეილორ სვიფტი, ლორდი, Metric, The Killers და ფიბი ბრიჯერსი.

სვიფტმა, ბრიჯერსმა, ლორდმა, პოსტ მალოუნმა, ბილი აილიშმა და ოლივია როდრიგომ გამოხატეს თავიანთი აღტაცება აბრამსის მუსიკალური სტილის მიმართ.

## აქტივიზმი 
2022 წლის მაისში გამოქვეყნდა დასკვნის პროექტი, სადაც ნათქვამი იყო, რომ აშშ-ის უზენაესი სასამართლო გეგმავდა აბორტის უფლებების გაუქმებას, რომელიც დადგენილი იყო საქმეში Roe v. Wade. აბრამსი იყო იმ 160 მუსიკოსთა შორის, მათ შორის Clairo, ლორდი, ოლივია როდრიგო და ფიბი ბრიჯერსი, რომლებმაც ხელი მოაწერეს სრულ გვერდიან განცხადებას The New York Times-ში, რომელიც გმობდა უზენაესი სასამართლოს გადაწყვეტილებას.

2022 წლის ივლისში აბრამსმა გამოუშვა მაისურები, რომლის გაყიდვიდან შემოსული თანხა სრულად გადაირიცხა აბორტის ფონდების ეროვნულ ქსელში.

2020 წელს მიცემულ ინტერვიუში აბრამსმა მხარი დაუჭირა პირადი შეხედულებების გამოხატვას მუსიკის საშუალებით და თქვა: 

## დისკოგრაფია 
### სტუდიური ალბომები 
### EP 
## რესურსები ინტერნეტში 
* ოფიციალური საიტი

## სქოლიო 
კატეგორია:დაბადებული 7 სექტემბერი
კატეგორია:დაბადებული 1999
კატეგორია:ამერიკელი მომღერლები
კატეგორია:ამერიკელი ქალი მომღერლები
კატეგორია:აშშ-ის შემსრულებლები
კატეგორია:ამერიკელი მუსიკოსები
კატეგორია:ცოცხალი ადამიანები